Борис Младенов-Young
Човек не бива никога да губи…

chitanka.info

Човек не бива никога да губи

надежда до последния си час;

когато го слетят несрети груби,

би трябвало да вярва и тогаз.

Ний минахме премеждие голямо

със пет процента за избава шанс;

през плач се молехме за чудо само,

загубили душевен мир, баланс…

И то дойде в последните минути,

във тез проценти, сведени до пет;

съдба ли, Бог ли бе или късмет,

молитвите ни свише бяха чути —

намерихме спасителния брод

до свиден бряг за нов честит живот!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.